paragraph_text: Jean-Luc Picard je izmišljeni lik iz američke znastveno-fantastične serije Zvjezdane staze kojeg glumi Patrick Stewart. Pojavljuje se u serijalu Nova generacija, pilot epizodi Dubokog svemira 9 te filmovima: Generacije, Prvi kontakt, Pobuna i Nemesis.<br> Zasigurno je jedan od najslavnijih federacijskih kapetana. Picard se uvijek držao svojih ideala, i nikad ih nije zatajio. Imao je vrlo važnu ulogu u stabilnim odnosima između Federacije i okolnih neprijateljski raspoloženih sila. Bio je velik diplomat i uvijek je sve pokušavao riješiti na miran način. Picard je stupio u prvi kontakt s 27 vrsta.